पूर्वी चंपारण,03 फरवरी(हि.स.)। प्यार में लोग क्या से क्या कर जाते है। ऐसी ही एक प्रेम कहानी पूर्वी चंपारण जिले के पताही प्रखंड से सामने आई है। जहां सात समुन्दर पार इंडोनेशिया के सिबोरोगबोरोग से आई विदेशी युवती ने बिहार के पूर्वी चंपारण के पताही में हिन्दू रीति रिवाज से शादी रचाई।
सात समुंदर पार से आई विदेशी युवती इंडोनेशिया के सिबोरोगबोरोग की रहने वाली सोइल्लीना मेनाक सिलाबन ने पताही प्रखंड के परसौनी कपूर निवासी अखिलेश कुमार के पुत्र हर्षवर्धन कुमार से शादी रचाई है। दरअसल दूल्हा हर्षवर्धन कुमार वर्ष 2018 में इंडोनेशिया गए। जहां वे अभी असिस्टेंट प्रोफेसर के पद पर कार्यरत है वहां इंडोनेशिया के सिबोरोगबोरोग के नेशनल चुंग चेंग यूनिवर्सिटी ताइवान में उनकी मुलाकात सोइल्लीना मेनाक सिलाबन से हुई।पहले दोनों में प्यार शुरू हुआ । फिर दोनों ने शादी का फैसला कर लिया।इस शादी में सोइल्लीना मेनाक सिलाबन की मां सोली सिपहुतर भी मौजूद रही।
भारतीय सभ्यता संस्कृति और परिधान में संजी विदेशी दुल्हन काफी सुंदर दिख रही थी,वही इस शादी से दोनों के परिवार वाले भी काफी खुश दिखे। वही इस अनोखे शादी में बड़ी संख्या स्थानीय लोगो ने शिरकत कर देसी दूल्हा और विदेशी दुल्हन के सुखी दांमपत्य जीवन के लिए शुभकामनाएं दी।